VII 
sitas subtili judicio accurate perponderes, satis superque apparet, etiam 
nune multas earum signis artificialibus niti, praecipue vero multa genera 
inter se prorsus aliena in unam eandem familiam esse congregata. 
Desideratur ergo universa recognitio familiarum piscium. Quae reco- 
gnitio tum demum successu non plane carebit, si ab expleta notitia 
specierum oritur; nam hac sola via ad naturalem compositionem et 
generum et familiarum aliquis perveniet. 
Hane recognitionem equidem periclitatus, fructus studiorum meorum 
sequenti synopsi presse proferre audeo. Ego vero, qui nune e sola mea 
iehthyotheca et bibliotheca haurire possim , hane ipsam rem in posterum 
aliquando accuratius elaborare mihi proposui, quum in Museis extra 
Indiam florentibus permulta et species et genera, quibus nune careo, 
disquirere mihi licuerit. Quamquam confido, me subsequentibus pa- 
ginis longe plerasque familias ad naturalia sua genera coërcuisse. 
Quodsi parum diffieultatis mihi praebuit piscium genera in familias 
et subfamilias redigere, multo difficilius fuit familias in ampliores or- 
dines congregare. Series unica, constans, continens hic non magis ex- 
cogitari potest quam in ceteris classibus animalium. Ac divisionem quo- 
dammodo naturalem non invenies, nisi series plures constitueris, quae, 
diversae inter se amplitudine ac dignitate, quasi instar sunt rotarum 
invicem circumyolutarum et passim mutuo se intercipientium. 
De Museo meo pauca addere mihi liceat. 
E 2200 piscium speciminibus, quae possideo, amplius 1950 in la- 
genis conservantur spiritu vini completis et operculis vitreis fixe clausis , 
quarum lagenarum capacitas inter 25 chilogrammata et 2 uncias flu- 
ctuat. Specimina vero fere omnia, statu integerrimo conservata, omnes ad- 
huc partes interiores exhibent, ita ut multo major pars ad disquisitio- 
nem anatomicam aptissima sit. E sexcentis autem speciebus series 
mihi in promptu sunt speciminum, et aetate et sexu diversorum, et 
paucae tantum sunt species, et hae quidem perrarae, quarum unum 
tantum specimen possideam. 
Harum ratio in Museo meo pro continuis transmissionibus crebro 
mutatur, quae a diversis partibus Archipelagi Indici et Japoniae ad me 
^. i. 
